*****

ΚΑΝΟΝΙΣΜΟΣ (ΕΟΚ) αριθ. 2104/90 ΤΗΣ ΕΠΙΤΡΟΠΗΣ

της 23ης Ιουλίου 1990

περί καθορισμού, για την περίοδο εμπορίας 1990/91, των τιμών κατωφλίου στον τομέα της όρυζας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της όρυζας (1), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (2), και ιδίως το άρθρο 14 παράγραφος 5 και το άρθρο 15 παράγραφος 4,

Εκτιμώντας:

ότι, σύμφωνα με το άρθρο 14 παράγραφος 2 του κανονισμού (ΕΟΚ) αριθ. 1418/76, η τιμή κατωφλίου της αποφλοιωμένης όρυζας υπολογιζομένη για το Ρόττερντάμ, πρέπει να καθοριστεί κατά τρόπο ώστε, στην αγορά του Ντούισμπουργκ, η τιμή πωλήσεως της εισαγώμενης αποφλοιωμένης όρυζας να ευρίσκεται στο επίπεδο της ενδεικτικής τιμής· ότι ο σκοπός αυτός επιτυγχάνεται αν αφαιρεθούν από την ενδεικτική τιμή τα στοιχεία που αναφέρονται στην παράγραφο 2 δεύτερο εδάφιο του εν λόγω άρθρου·

ότι, κατ' εφαρμογή του άρθρου 14 παράγραφος 3 του κανονισμού (ΕΟΚ) αριθ. 1418/76, οι τιμές κατωφλίου της λευκασμένης όρυζας υπολογίζονται με προσαρμογή της τιμής κατωφλίου της αποφλοιωμένης όρυζας, λαμβανομένων υπόψη των μηνιαίων προσαυξήσεων τις οποίες υφίστανται, σε συνάρτηση με τους συντελεστές μετατροπής με τα έξοδα βιομηχανικής επεξεργασίας και με την αξία των υποπροϊόντων και με προσαύξηση των ποσών που λαμβάνονται κατ' αυτόν τον τρόπο κατά ένα ποσό προστασίας της βιομηχανίας·

ότι το ποσό προστασίας της βιομηχανίας καθορίζεται στον κανονισμό (ΕΟΚ) αριθ. 1263/78 του Συμβουλίου (3)· ότι τα στοιχεία που χρησιμοποιούνται για την προσαρμογή της τιμής κατωφλίου της λευκασμένης όρυζας καθορίζονται στον κανονισμό αριθ. 467/67/ΕΟΚ της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2325/88 (5)·

ότι, σύμφωνα με το άρθρο 15 παράγραφος 1 του κανονισμού (ΕΟΚ) αριθ. 1418/76, η τιμή κατωφλίου των θραυσμάτων όρυζας πρέπει να καθοριστεί σε ποσό που περιλαμβάνεται μεταξύ 130 % και 140 % της τιμής κατωφλίου του αραβοσίτου που ισχύει τον πρώτο μήνα της περιόδου εμπορίας· ότι, για να μην αποτελέσουν οι εισαγωγές θραυσμάτων όρυζας εμπόδιο στην κανονική διάθεση της κοινοτικής παραγωγής σε όλες της αγορές της Κοινότητας, πρέπει να καθοριστεί η τιμή κατωφλίου των θραυσμάτων όρυζας στο 140 % της τιμής κατωφλίου του αραβοσίτου·

ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μείωσης των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και για την τροποποίηση των τιμών και των ποσών που καθορίζονται σε Ecu για την περίοδο αυτή (6) καθόρισε τον κατάλογο των τιμών και των ποσών που πολλαπλασιάζονται με το συντελεστή 1,001712 στα πλαίσια του καθεστώτος αυτόματης κατάργησης των αρνητικών νομισματικών ποσών· ότι στις τιμές και στα ποσά που καθορίστηκαν σε Ecu από την Επιτροπή για την περίοδο εμπορίας 1990/91 πρέπει να ληφθεί υπόψη η μείωση που θα προκύψει·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές κατωφλίου της αποφλοιωμένης όρυζας, της λευκασμένης όρυζας με στρογγυλούς κόκκους και της λευκασμένης όρυζας με μακρούς κόκκους, καθορίζονται σε Ecu ανά τόνο, ως εξής:

(Ecu ανά τόνο)

1.2,4 // // // Μήνας

// Τιμή κατωφλίου

1.2.3.4 // // Αποφλοιωμένη

όρυζα // Λευκασμένη όρυζα με

στρογγυλούς κόκκους // Λευκασμένη όρυζα με

μακρούς κόκους // // // // // Σεπτέμβριος 1990 // 540,05 // 718,65 // 789,52 // Οκτώβριος 1990 // 542,63 // 721,98 // 793,26 // Νοέμβριος 1990 // 545,21 // 725,31 // 797,00 // Δεκέμβριος 1990 // 547,79 // 728,64 // 800,74 // Ιανουάριος 1991 // 550,37 // 731,97 // 804,48 // Φεβρουάριος 1991 // 552,95 // 735,3 // 808,22 // Μάρτιος 1991 // 555,53 // 738,63 // 811,96 // Απρίλιος 1991 // 558,11 // 741,96 // 815,70 // Μάιος 1991 // 560,69 // 745,29 // 819,44 // Ιούνιος 1991 // 563,27 // 748,62 // 823,18 // Ιούλιος 1991 // 565,85 // 751,95 // 826,92 // Αύγουστος 1991 // 565,85 // 751,95 // 826,92 // // // //

Άρθρο 2

Η τιμή κατωφλίου των θραυσμάτων όρυζας καθορίζεται σε 292,49 Ecu ανά τόνο.

Άρθρο 3

Ο παρών κανονισμός αρχίζει να ισχύει την 1η Σεπτεμβρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 166 της 25. 6. 1976, σ. 1.

(2) ΕΕ αριθ. L 177 της 24. 6. 1989, σ. 1.

(3) ΕΕ αριθ. L 156 της 14. 6. 1978, σ. 14.

(4) ΕΕ αριθ. L 204 της 24. 8. 1967, σ. 1.

(5) ΕΕ αριθ. L 202 της 27. 7. 1988, σ. 41.

(6) ΕΕ αριθ. L 83 της 30. 3. 1990, σ. 102.